**ԱՐԾԻՎ ՊԱՌԱՎ / Հայ ժողովրդական հեքիաթներ, Հատոր VIII / Գուգարք (Լոռի), Լոռու բարբառ (խոսվածք)**

Ըլլում է մի մարդ, մի կնիկ ու իրանց իրեք էրեխա՝ էրկու աղջիկ, մի տղա։

Կնիկն ասում է.— Էրեխանց պեթարապ արա։

Հետո մարդն ասում է.— Իրեք հաց թխի աղի։

Կնիկն թխեց իրեք աղի հաց ու տվեց մարդին։ Էս մարդր էրեխանց վե կալավ ու գնաց, գնաց մի ծմակի մեջ։

Ասավ էրեխանց.— Էկեք հաց ուտենք։

Էրեխեք էկան ու աղի հացը կերան, ասին.— Ապի, ծըրավել ենք։

Ապին ասում ա.— Ես ջրի տեղը գիտեմ, գնամ ջուր բերեմ։

Խաբեց, գնաց ու էլ չեկավ։

Էրեխեքը մնացին ձեռները ծոցերնուն. ճամբախ չգիտեին, վե կացան, գնացին՝ մի հելիվոր մարդի ռաստ էկան։ Հելիվորն էլ չոբան էր։ Գնացին հիրիկունը հելիվորի հետ հելիվորի տունը: Չոբանն էլ քոռ ա, տենում չի, վեր ա կենում իծունուց մի թաս կաթ ա կթում ու բերում բրդում ուտում։ Հելիվորր ուտելիս, էեխեքն էլ մէ ղրաղից են ուտում։

Հելիվորն ասում ա.— Էս խի՞ չի կշտացա։

Մեկ էլ գնում կթում, էլի էդ էրեխեքը վրա դառնում են, որ տեսնում է էլի չի կշտանում, հելիվորը ձեռքերը հըսենց էրկարացնում ու էրեխանց բռնում ա, ու էրեխեք լաց են լինում։

Հելիվորն ասում ա.— Բալա ջան, լաց մեք լիք, ես էրեխա չունեմ, ձեզ որ գտա, շատ ուրւսխացա։

Հետո էդ էրեխեքը դառնում են տասնհինգ տարեկան ըլլում:

Հեիվորը տղին ասում է.— Դու գնա օչխարը։ Տանում ես փլան սարի վրա, ամեն տեղի վրա էլ տար, բայց թենց Արծվի սարի վրա տանիլ մի։

Էս տղեն մի քանի վախտ օչխարն է գնում։ Հետո ասում է.— Գնամ անգամ մը Արծվի սարը տենամ ի՜նչ կա։ Գնում է տենում, որ մի աղբյուր է դուրս գցում։ Կանաչ սար մըն Է։ Մեկ էլ էնդին է մտիկ տալիս, տենում որ պառավ կնիկ մը դուրս էկավ էդ սարից: Էդ թող մնա՝ մենք դառնանք հըլիվորին։ Հըլիվոր ուներ մի Ասլան մի Ղափլան՝ կապած զընճիլով։

Պառավն է, որ դուս էկավ, տղեն վախեցավ ու ասաց.— Է՜յ Աստված, դու ինձ քոմակ անես։

Պառավն ասաց.— Այ տղա, օձն իրան պորտով և խուշն իրան թևով էկած չէ էստեղ, դուն քանի՞ գլխանի ես, որ էկիր էս։

Տղեն ասաց.— Դեդի ջա՛ն, էս մի հետի ինձ բախշիր։

Պառավն նստեց ծառի տակին։ Ասաց տղին.— Ա՛րի իմ կուշտըս։

Դինջացավ, ասաց.— Գըլուխս քըթվի։

Տղեն հելավ գնաց պառավի կուշտը ու սկսավ նրա գլուխը քթվել։ Գլուխը քթվում է, տենում է, որ պառվու մազերը էրկեն են, տանում ա ծառից էրկու իրեք տեղով կապում է։ Պառավ հիմանում չէ:

Տղեն թողաց պառավին ու ղրաղ քաշվեց։ Պառավն ուզեց, որ վե կենա, տեսավ, որ դիպ մազերը ծառից կապված են, ծըվաց, իրեք անգամ ծըվաց, տղեն տեսավ, որ արծիվ էր։

Ասավ.— Տղա՛, էկուր իմ աղլուղը կուտամ, իմ մազերը վեր թող։

Տղեն ասաց, որ.— Աղլուղը վրա արա, կգամ վեր կթողում։

Պառավը գցում է աղլուղը, ասում է.— Ա՛յ տղա, դու աղլուղը վերցրու։

Տղան վերցնում ա ու ասում ա.— Պառա՛վ, աղլուղ ի՞նչ հունարի տեր ա։

Պառավն ասում ա.— Թե որ հըլիվորի աչքերին քսես, կսաղանա։

Տղեն էլի պառավը վեր չի թողում։

Ասում է պառավն.— Արի քեզ մի շհու էլ կտամ։

Տղեն ասում ա.— Նանի՛, շըհուն ի՞նչ հունարի տեր ա։

Պառավն ասում ա.— Եթե փչես, քարերն չըմ օչխար կդառնան։

Պառավն շըհուն գցում ա, տղեն վերցնում ա ու փըչում, տենում ա, որ քարերը չըմ օչխար դառան, ու դըբա իրան են գալիս։

Էս տղեն էլի պառավին վեր չէ թողելիս: Մնում ա կապած:

Պառավն էլ սկսում է ծառից կռծել, որ ծառը պոկի ու տղին պեթարապ անի:

Էն տեղ հըլիվորը տեսնում ա, որ Ասլանն ու Ղափլանն հենց ուզում են զընճիլը կտրել: Հըլիվորն ասում.— Հե՜յ, վա՜յ, վա՜յ, էրեխիս տեղը նեղ ա։

Գնում ա Ասլանին, Ղափլանին վեր ա թողնում:

Ասլանն ու Ղափլանը ձեռաց հասնում են ու ծառի վրա կապած արծիվ պառավին ուտում են:

Տղեն տենում ա, որ ինքը պառավի ձեռից ազատ ա, ընկնում ա օչխարի առաջ ու գնում ա տուն։

Հըլիվորն ասում ա.— Ա՜յ բալա ջա՛ն, դու օչխարը ինչ անում ես, տեղ գյում չի կա։ Թող ու արի տուն:

Էդ տեղ թողում ա օչխարը, գալիս է հըլիվորի կուշտը։

Հըլիվորը ասում ա էդ տղին.— Բալա ջա՛ն, ի՜նչ խապար։

Տղեն ասում ա.— Ապի ջա՛ն, ես տի քու աչքերը սաղացնեմ։

Աղլուղը հանում ա ու տալիս ա հըլիվորին։

Հըլիվորը աչքերին քսում ա թե չէ, սաղանում ա։

Էդ օչխարր մնում ա դրանց, շըհուն ու աղլուղն էլ մնում ա տղի ձեռին։

Հըլիվորը ասում ա.— Ա՜յ տղա, դու լի ընձի որթի, ես լե՝ քեզ հեր լիմ։

Դրանց է մնում արծվի աղբյուրը, հենց վայելում են ու լավ, լավ հարստանում են, նրանք հասան իրանց մուրազին, մենք էլ՝ մեր մուրազին։

Աստծանե իրեք խնձոր վեր ընկավ, մինն՝ ասողին, մինը լսողին, մինն էլ մտիկ անողին։